ธปท.เปิดรับเจ้าหน้าที่มาบริหารทุนสำรองประเทศเพิ่ม
ธปท.เปิดรับเจ้าหน้าที่บริหารเงินทุนสำรองประเทศเพิ่ม หลังมีการแก้ไขกฎหมายและระเบียบให้นำเงินไปลงทุนหุ้นเพื่อกระจายความเสี่ยงและหาผลตอบแทนในต่างประเทศได้ เปิดรับสมัครถึง 19 มิ.ย.นี้ ให้เงินเดือนเบื้องต้น 28,500 บาท
19 พ.ค. 2559

ธปท.เปิดรับเจ้าหน้าที่บริหารเงินทุนสำรองประเทศเพิ่ม หลังมีการแก้ไขกฎหมายและระเบียบให้นำเงินไปลงทุนหุ้นเพื่อกระจายความเสี่ยงและหาผลตอบแทนในต่างประเทศได้ เปิดรับสมัครถึง 19 มิ.ย.นี้ ให้เงินเดือนเบื้องต้น 28,500 บาท
ธนาคารแห่งประเทศไทย (ธปท.) ประกาศรับสมัครงานตำแหน่งเจ้าหน้าที่/เจ้าหน้าที่ชำนาญงานเพิ่มเติม ในฝ่ายบริหารเงินสำรอง  หลังจากที่ประชุมคณะรัฐมนตรีมนตรี(ครม.) เห็นชอบให้แก้ไขพระราชบัญญัติ (พรบ.) ธนาคารแห่งประเทศไทย ให้สามารถนำเงินทุนสำรองระหว่างประเทศ ในส่วนของบัญชี ธปท.ไปลงทุนในตราสารหนี้และตราสารทุนหรือหุ้นในต่างประเทศได้ ซึ่งเบื้องต้นธปท.จะปบ่งเงินบางส่วนประมาณ 3-4% ไปลงทุนในต่างประเทศเพื่อกระจายความเสี่ยงและหาผลตอบแทนเพิ่ม
ทั้งนี้ เจ้าหน้าดังกล่าวมีความรับผิดชอบหลักๆในการทำงาน เรื่องบริหารจัดการลงทุนเงินสำรองทางการในตลาดการเงินโลก หลักทรัพย์และธุรกรรมทางการเงินตามที่ได้รับมอบหมาย และบริหารจัดการสภาพคล่องเพื่อให้สอดรับกับการดำเนินนโยบายทางการเงินและนโยบายอัตราแลกเปลี่ยนของ ธปท. วิเคราะห์ ประเมินสภาวะเศรษฐกิจการเงิน เสนอแนะการวิเคราะห์ คาดการณ์แนวโน้มด้านอัตราแลกเปลี่ยน อัตราดอกเบี้ยระยะสั้น และด้านอัตราดอกเบี้ยของประเทศต่างๆ รวมทั้งปัจจัยอื่นที่เกี่ยวข้อง เพื่อกำหนดกลยุทธ์และนโยบายการจัดสรรเงินสำรองทางการที่สามารถแสวงหาผลตอบแทนและรักษามูลค่าเงินสำรองทางการของประเทศภายใต้ภาวะความผันผวน
และทำหน้าที่ศึกษาและนำเสนอการขยายขอบเขตการลงทุนในตราสาร ตลาดการเงิน และเครื่องมือทางการเงินใหม่ๆที่เหมาะสมกับการเปลี่ยนแปลงของสภาวะแวดล้อมทางการเงิน วิเคราะห์ พัฒนาเครื่องมือ ในการประเมินภาวะเศรษฐกิจการเงินตลาดโลก คาดการณ์แนวโน้ม เพื่อสนับสนุนการกำหนดกลยุทธ์การลงทุนที่เหมาะสม เสนอแนะและจัดสรรความเสี่ยงอย่างมีประสิทธิภาพ ด้วยการพัฒนาระบบ Performance attribution กรอบการจัดสรรความเสี่ยง และการควบคุมการใช้ความเสี่ยง  ติดตามการบริหารกองทุนและกลยุทธ์การลงทุนของผู้จัดการทุนภายนอกที่ ธปท. จ้าง เพื่อดูแลและรักษาผลประโยชน์ของประเทศชาติ ทั้งในการเพิ่มผลตอบแทนในภาพรวมและการบริหารจัดการ risk exposure ที่อาจเกิดขึ้น
ทั้งนี้ ผู้สนใจที่มีคุณสมบัติ คือ อายุไม่เกิน 35 ปี ถ้าเป็นเพศชาย  ต้องผ่านการเกณฑ์ทหารแล้ว สำเร็จการศึกษาระดับปริญญาโทขึ้นไป ด้านเศรษฐศาสตร์ การเงิน วิศวกรรม การบัญชี และมีคะแนนเฉลี่ยสะสมตลอดหลักสูตรการศึกษาระดับปริญญาตรีไม่น้อยกว่า 2.7ในกรณี หากระดับปริญญาตรีสำเร็จสาขาวิชาวิศวกรรมศาสตร์ ต้องมีเกรดเฉลี่ยสะสมตลอดหลักสูตรไม่น้อยกว่า 2.5 หรือเทียบเท่า มีทักษะความสามารถภาษาอังกฤษ มีความรู้ความเข้าใจผลิตภัณฑ์ทางการเงินหลากหลาย เข้าใจภาวะเศรษฐกิจ ตลาดการเงินเป็นอย่างดี สามารถสมัตรได้ตั้งแต่วันนี้ถึง 19 มิ.ย.นี้ โดยธปท.จะมีการทดสอบข้อเขียน 24 มิ.ย. ซึ่งผู้ที่ได้รับคัดเลือกจะได้อัตราเงินเดือนเริ่มต้น ระดับปริญญาตรีที่ 28,500 บาท + เงินเพิ่มตามวุฒิการศึกษา และคุณสมบัติเพิ่มเติม